**ՏԵՂԵԿԱՏՎՈՒԹՅՈՒՆ**

Սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարի մոտ

2023թ․ հուլիսի 27-ին կայացած քաղաքացիների ընդունելության արդյունքների վերաբերյալ

|  |  |  |  |  |  |
| --- | --- | --- | --- | --- | --- |
| **ՀՀ** | **Հաշվառ-ման օրը** | **Անուն, ազգանուն** | **Հարցի համա-ռոտ բովանդա-կությունը** | **Տրված հանձնարարականը** | **Արդյունքը** |
| 1 | 21․07․2023թ․ | Գնել Մանուկյան | Սպանդանոցային մորթի հետ կապ-ված խնդիրների և անձնական հար-ցերի վերաբերյալ | Հանձնարարվել է Տեսչական մարմնի անասնաբուժության վարչության պետ Ա․ Ասատրյանին՝ ընդունել ի գիտություն ստացված տեղեկատվությունը | Քաղաքացին ներկայացրել է սպանդանոցային գործունեության խոչընդոտները, խոսել դրանց պատճառների մասին, կարծիք հայտնել գործընթացների մասին, ներկայացրել առաջարկություններ։  Մանրամասնորեն քննարկվել են սպանդանոցային մորթի հետ կապված խնդիրները և միջազգային փորձը:  Քաղաքացուն պարզաբանվել է, որ սպանդանոցների խնդիրները միայն Տեսչական մարմնի գործառույթների տիրույթում չեն, պետությունը տարբեր միջոցառումներ է իրականացնում՝ ներգրավելով տարբեր գերատեսչությունների՝ այդ խնդիրների լուծման համար։  Քաղաքացուն առաջարկվել է ներկայացնել կոնկրետ առաջարկներ և խնդիրների լուծման իր տեսլականը: |
| 2 | 24.07.2023թ | Նարեկ Քոչարյան,  Տիգրան Փինաջյան  <<ՍԱՍ-ԳՐՈՒՊ>> ՍՊԸ | Երրորդ երկրներից ՀՀ տարածք անասնաբուժա-կան ենթահսկման բեռների ներմուծ-ման վերաբերյալ | Հանձնարարվել է Տեսչական մարմնի սահմանային հսկիչ կետերի համակարգման բաժնի պետի պարտականութ-յունները կատարող Մ․ Գրիգորյանին՝ հարցը աշխատանքային կարգով քննարկել ՌԴ լիազոր մարմնի մասնագետների հետ և սահմանված կարգով ընթացք տալ։ | Քաղաքացիները ներկայացրել են ֆրանսիական ընկերության արտադրանքի՝ ՌԴ ռեեստրում գրանցված լինելու փաստը:  Մանրամասնորեն քննարկվել են ներմուծման գործընթացի փուլերը, հնարավոր խոչընդոտները և իրավական կարգավորումներին վերաբերող հարցեր։  Քաղաքացիներին պարզաբանվել է, որ ԵԱՏՄ տարածքում առևտրի կանոնները միասնական են, հետևաբար մեր երկրում գործունեություն իրականացնող տնտեսավարողները ՌԴ գործընկերների հետ ունեն հավասար հնարավորություններ:  Քաղաքացիները շնորհակալություն են հայտնել արդյունավետ համագործակցության համար։ |
| 3 | 28.06.2023թ | Կարինե Գրիգորյան <<Սննդի գիտության և տեխնոլոգիաների Հայկական միավորում>> ՀԿ | ՎՎՀԿԿ թեմայի շրջանակներում դասընթացի կազմակերպման, առկա խնդիրների և նպատակների վերաբերյալ | Հանձնարարվել է Տեսչական մարմնի սննդամթերքի անվտանգության վարչության պետ Գ. Վարդանյանին՝ վերապատրաստման դասընթաց կազմակերպելու նպատակով ուսումնասիրել և առանձնացնել առանցքային հարցերը, կրիտիկական կետերը, որոնց միջոցով տեսուչները հնարավորություն կունենան ստուգումների շրջանակներում պարզել ՎՎՀԿԿ համակարգի առկայությունը: Հանձնարարվել է նաև քաղաքացու կոնտակտային տվյալները փոխանցել ՀԱԲԼԾԿ ՊՈԱԿ՝ համագործակցության հեռանկարները քննարկելու համար: | Քաղաքացին ներկայացրել է հասարակական կազմակերպության գործունեությունը սննդամթերքի արտադրության մեջ կիրառվող սարքավորումների արդիականացման, ավտոմատացման ծրագրերի և լաբորատոր կարողությունների զարգացման, ուսուցման ծրագրերի ներդրման և կադրերի վերապատրաստման ոլորտներում, ինչպես նաև համագործակցությունը միջազգային հեղինակավոր կառույցների, գիտական կենտրոնների և ուսումնական հաստատությունների հետ:  Մանրամասնորեն քննարկվել են ոլորտում առկա խնդիրներն ու համագործակցության հեռանկարները:  Քաղաքացին շնորհակալություն է հայտնել արդյունավետ համագործակցության համար։ |